૨૦૦૦માં યુરોપિયન સંઘ અને મેક્સિકો વચ્ચે કહેવાતો ગ્લોબલ ટ્રેડ કરાર થયો. જીટીએ પછીનાં ત્રણ જ વર્ષમાં મેક્સિકોનો ગ્રોસ ડૉમેસ્ટીક પ્રૉડક્ટ (GDP)નો દર એક ટકાની આસપાસ હવાતિયાં મારી રહ્યો હતો અને એની વેપારખાધ ૮૦ ટકાને આંબી ગઈ હતી. શહેરી અને ગ્રામીણ રોજગાર વચ્ચેની ખાઈ વધુ પહોળી બની હતી જેના પ્રમાણે દેશમાં સામાજિક અને સ્થાનિક તાણમાં વધારો થયો હતો. અત્યારે મેક્સિકો લગભગ ૪૪ દેશો સાથે જ્વ્ખ્થી સંકળાયેલું છે. નોંધપાત્ર રીતે આને કારણે આર્થિક મંદીની આ દેશ પર સૌથી વરવી અસરો પડી હતી અને ૨૦૦૮-’૦૯માં તેનો GDP ૬ ટકા જેટલો ગગડી ગયો હતો. આર્થિક સર્વેક્ષણ પ્રમાણે ૨૦૦૬-’૧૦ના સમયગાળામાં ગરીબીનું સ્તર ૩૫ ટકાથી વધીને ૪૬ ટકા પર પહોંચી ગયું હતું.